KHL-kauden peruuntumisesta huolimatta Jokereilla on mahdollisuus päättää kautensa mestaruuteen.
Itäliigassa ovat nimittäin parhaillaan käynnissä virtuaaliset pudotuspelit.
Mukana ovat kaikki kahdeksan puolivälieräjoukkuetta, myös ennen sarjan keskeyttämistä vetäytyneet Jokerit ja Barys Nur-Sultan.
Jatkopeleissä joukkueiden fanit voivat äänestää pelipäivinä 12 tunnin ajan suosikkiaan KHL:n Instagram- ja Twitter-tileillä.
Lauantaina ”pelattiin” ensimmäiset osaottelut pareista SKA Pietari–Jokerit ja Barys Nur-Sultan–Sibir Novosibirsk.
Jokerit nappasi riemastuttavan avausvoiton, sillä helsinkiläiset saivat peräti 62 123 ääntä SKA:n jouduttua tyytymään 39 271 ääneen.
Toisessa päivän otteluparissa nähtiin dramatiikkaa, sillä Barys kärsi tappion Sibir Novosibirskille menettyään KHL:n päivityksen mukaan puolet äänistään huijauksen vuoksi.
Virtuaalijatkopelit käynnistyivät perjantaina ja kahdessa muussa otteluparissa Salavat Julajev Ufa johtaa Ak Bars Kazania voitoin 1-0 ja TsSKA Moskova puolestaan samoin numeroin Dinamo Moskovaa.
Otteluparit käydään paras seitsemästä -menetelmällä, eli jatkopaikkaan vaaditaan neljä voittoa.
Edellinen artikkeliSelkeä mielipide! Wayne Gretzky otti kantaa NHL-kauden jatkamiseen: ”Jos koronavirustilanne paranee…”
Seuraava artikkeliLehti: KHL-seura teki kovan luokan ryöstön – vahvistuu MM-kultaleijona Harri Pesosella